73% van polisiekantore in Vrystaat is onderbeman | Netwerk24
Deur Marietjie Gericke 22 September 2019 22:11
Sy sê Bheki Cele, minister van polisie, het in antwoord op 'n parlementêre vraag van die DA gesê 73,4% van die Vrystaatse polisiekantore is onderbeman op grond van die Verenigde Nasies se aanbeveling oor die verhouding tussen polisielede en landsburgers, naamlik 1:220.
Khakhau sê in 'n verklaring die onderbemanning van polisiekantore keer die polisie in die uitvoering van sy plig om die publiek te beskerm. Daar word van polisielede verwag om 'n doeltreffende diens te lewer terwyl daar 'n nypende tekort aan hulpbronne is, sê sy.
Khakhau sê dit is 'n nasionale bron van kommer dat slegs 16,1% van alle Suid-Afrikaanse polisiekantore en 26,6% van Vrystaatse polisiekantore aan die voorgestelde internasionale norm voldoen.
Dit is bykans onmoontlik vir die polisie om hul werk te verrig wanneer daar eenvoudig nie genoeg lede op skofte is om die mense wat hulle veronderstel om te beskerm, te bedien nie.
"Die DA het 'n beroep op Cele gedoen om voorkeur te gee aan die indiensneming van polisiereserviste om te verseker dat daar genoeg polisiemanne en -vroue op grondvlak is om polisiesigbaarheid in die gemeenskap te verhoog."
Khakhau sê die DA glo die minister moet begin besnoei aan die begroting van die beskerming van baie belangrike persone (BBP's). Die geld moet na die voorste linie van polisiëring herverdeel word.